APPENDIX 375 



antiquam laudabilem ordinis supradicti, in perniciosum ex- 

 emplum et scandalum plurimorum ; nos igitur honestatem 

 dicti ordinis observare volentes, Vobis domino Priori in 

 virtute sancte obediencie firmiter injungendo mandamus, 

 Quatinus quoscumq; vestros canonicos et confratres ad 

 utendun de cetero ocreis seu botis secundum antiquas 

 vestri ordinis observancias regulares per quascumq; cen- 

 suras ecclesiasticas, et, si opus fuerit, per incarceracionis 

 penam canonice compellatis, sub pena suspensionis ab 

 officio vestro predicto. 



No. XXVII. Item quia tres vel due partes conventus 

 domus vestre non comedunt cotidie in refectorio, prout 

 constitutiones sanctorum patrum sanxerunt provide in hac 

 parte ; Vobis dicti Prioratus conventui firmiter injungendo 

 mandamus, Quatinus tres vel saltem due partes vestrum 

 cotidie in refectorio hora prandii de cetero comedant et 

 remaneant debite, sicut decet ; vobis arcius injungentes, 

 quod nullus vestrum in mansiunculis aut locis aliis privatis 

 eciam cum hospitibus suis regularibus vel secularibus vel 

 confratibus suis comedat ; hostilaria cum hospitibus, re- 

 fectorio in communi misericordia, causa recreacionis, et 

 aula Prioris dumtaxat exceptis ; banc tamen Prior apponat 

 providenciam diligentem, ut, sine personarum accepcione, 

 nunc hos nunc illos ad refectionem convocet, quos magis 

 noverit indigere ; super execucione vero debita "^remissorum 

 Priorem ac alios conventui presidentes sub pena suspensionis 

 ab eorum officiis arctius oneramus. 



XXVIII, Item, cum secundum sanctorum patrum con- 

 stituciones, juniores canonici a suis prelatis vivendi normam 

 habeant assumere, ac iidem prelati super sua conversacione 

 testium copiam debeant obtinere ; Vobis domino Priori in 

 virtute obedientie districte precipiendo mandamus, Qua- 

 tinus capellanum vestrum canonicum singulis de cetero 

 mutetis annis, juxta constitutiones sanctorum patrum 

 editas in hac parte ; ut sic, qui vobiscum fuerint in officio 

 predicto, per doctrine laudabilis exercicium plus valeant in 

 religione proficere, ac eos innocencie testes, si vobis, quod 

 absit, crimen aliquod seu scandalum per aliquorum invidiam 

 imponatur, prompte poteritis invocare. 



